**Образац 12**

**ЈАВНО КОМУНАЛНО ПРЕДУЗЕЋЕ „ЧИСТОЋА И ЗЕЛЕНИЛО“**

**СУБОТИЦА**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.03.2025. године

Суботица, 30.04.2025.

**Информације о програму пословања**

Годишњи програм пословања усвојен je 31.12.2024. године од стране Надзорног одбора Јaвног комуналног предузећа „Чистоћа и зеленило“ Суботица, а Скупштина града Суботице на 7. седници одржаној дана 06. фебруара 2025. године донела је Решење о давању сагласности на Програм пословања Јавног комуналног предузећа „Чистоћа и зеленило“ Суботица за 2025. годину.

**Описати пословање (реализацију основне делатности) у наведеном периоду**

Пружање услуга корисницима - сакупљање и одвожење отпада из стамбених, пословних и других објеката одвијало се несметано у периоду 01.01.-31.03.2025. године у оквиру планираних активности.

**Наративни описи**

**Биланс успеха**

АОП 1001 Пословни приходи - реализација је у оквиру планиране вредности.

АОП 1013 Пословни расходи - реализација је мања у односу на планиране вредности за 10,05%.

АОП 1015 Трошкови материјала, горива и енергије - реализација мања од планиране вредности за 37,74% због мањих трошкова горива и енергије и због мање потрошње горива од планиране, као и мањег раста цена горива од претпостављеног, мањих трошкова резервних делова услед мањег броја кварова на возилима који могу да се отклоне у радионици предузећа, као и мањих трошкова једнократног отписа алата и инвентара због мањих потреба за издавањем личне заштитне опреме из магацина.

АОП 1016 Трошкови зарада, накнада зарада и остали лични расходи - реализација је мања од планиране вредности за 3,37% с обзиром да је планирање зараде по месецима базирано на пуном фонду радних часова, а реализација зависи од одсуства запослених по основу привремене спречености за рад, коју није било могуће предвидети.

АОП 1022 Трошкови производних услуга - реализација је мања од планиране вредности за 9,79% у делу трошкова одржавања грађевинских објеката, с обзиром да је дошло до терминског померања јавних набавки.

АОП 1029 Приходи од камата - реализација је већа од планиране вредности за 572,00% услед наплаћених камата на доспела потраживања од купаца неизмирених у року путем извршитеља.

АОП 1056 Нето губитак - реализација је мања од планиране вредности и износи 919 (у хиљадама) динара, а последица је наведених одступања расхода од плана.

**Биланс стања**

АОП 0059 Укупна актива - реализација одступа од планиране категорије за 1,40 % (већа реализација) под утицајем следећих категорија:

АОП 0005 Концесије, патенти, лиценце, робне и услужне марке, софтвер и остала нематеријална имовина - реализација одступа од планиране категорије за 47,86% (мања реализација) као последица одлагања надоградње постојећег информационог система, односно увођења подсистема за електронску архиву за наредни период.

АОП 0010 Земљиште и грађевински објекти – реализација одступа од планиране категорије за 20,31% (већа реализација) као последица померања радова замене и уградње алуминијумске и ПВЦ столарије у посматрани извештајни период.

AOП 0011 Постројења и опрема – реализација одступа од планиране категорије за 10,92% (мања реализација) из разлога што у посматраном периоду није набављена сва планирана опрема - возила и радне машине.

АОП 0032 Материјал, резервни делови, алат и ситан инвентар – реализација одступа од планиране категорије за 11,53% (мања реализација), као последица одлагања набавки одређених материјала и ХТЗ опреме за наредни извештајни период.

АОП 0039 Потраживања од купаца у земљи - реализација одступа од планиране категорије за 10,03% (мања реализација) услед боље наплате потраживања од купаца од планиране.

АОП 0045 Остала потраживања - реализација одступа од планиране категорије за 58,50% (већа реализација) као последица већих потраживања од учесника система обједињене наплате од планираних.

АОП 0046 Потраживања за више плаћен порез на добитак - категорија није планирана, а реализација је остварена, као последица обрачуна на основу финансијског извештаја и пореског биланса за претходну пословну годину.

АОП 0051 Краткорочни кредити, зајмови и пласмани у земљи - категорија није планирана, а односи се на позајмицу предузећа ООСС ЈКП Чистоћа и зеленило, за коју се очекује да буде враћена у наредном периоду.

АОП 0057 Готовина и готовински еквиваленти - реализација одступа од планиране категорије за 39,21% (већа реализација) услед одлагања појединих набавки за наредни извештајни период.

АОП 0060 (веза АОП 0457) – Ванбилансна актива, реализација одступа од планиране категорије за 4,57% (мања реализација), као последица усклађивања исправке вредности опреме добијене на коришћење, са евиденцијом власника опреме.

АОП 0456 Укупна пасива - реализација одступа од планиране категорије за 1,40% (већа реализација) под утицајем следећих категорија:

АОП 0430 Дугорочни одложени приходи и примљене донације - реализација одступа од планиране категорије за 13,44% (мања реализација) као последица прецизнијег обрачуна износа укидања пасивних временских разграничења, која зависе од амортизације возила и радних машина набављених путем субвенција Града Суботице у ранијим извештајним периодима.

АОП 0445 Обавезе према добављачима у земљи - реализација одступа од планиране категорије за 16,26% (већа реализација) услед терминског померања одређених набавки у наредни извештајни период и рокова плаћања обавеза по том основу.

АОП 0448 Остале обавезе из пословања - реализација одступа од планске категорије за 80,10% (мања реализација) као последица бржег темпа плаћања обавеза које проистичу из обједињене наплате комуналних услуга.

АОП 0451 Обавезе по основу пореза на додату вредност и осталих јавних прихода - реализација одступа од планиране категорије за 2.640 (у хиљадама) РСД (већа реализација) као последица обрачунате веће обавезе у односу на просечну месечну обавезу за порез на додату вредност.

**Извештај о токовима готовине**

АОП 3055 Готовина на крају обрачунског периода – на крају извештајног периода Предузеће располаже са 74.080 (у хиљадама) динара, што је за 39,21 % више од планираног износа.

**Трошкови запослених**

Р.бр.1. Маса НЕТО зарада - реализована је у мањем износу у односу на план за 2% у периоду 01.01. - 31.03.2025. године (реализација 72.197.229 динара, а планирано 73.384.651 динара).

Р.бр.2. Маса БРУТО 1 реализована је у мањем износу у односу на план за 2% у периоду 01.01. – 31.03.2025. године (реализација 99.477.526 динара, а планирано 101.000.000 динара).

Р.бр.3. Маса БРУТО 2 зарада - реализована је у мањем износу у односу на план за 2% у периоду 01.01. – 31.03.2025. године (реализација 114.548.372 динара, а планирано 116.301.500 динара).

Мања реализација масе средстава за зараде (Р.бр. 1., 2. и 3.) последица је планирања зарада по месецима базирано на пуном фонду радних часова где су узете у обзир и специфичности обављања делатности (рад на одржавању чистоће на површинама јавне намене у сменама, одвожење смећа према унапред утврђеном распореду, који подразумева рад на овим пословима у дане државних и верских празника, годишњи одмори), а реализација је зависила од остварених радних часова. На мању реализацију масе средстава за зараде у односу на планирану утицала су одсуства запослених по основу привремене спречености за рад. У моменту планирања масе за зараде поменуту категорију одсуства није било могуће предвидети.

Р.бр.4.1. Број запослених по кадровској евиденцији на неодређено време последњег дана извештајног периода износи 280 радника.

Р.бр.4.2. Број запослених по кадровској евиденцији на одређено време последњег дана извештајног периода износи 23 радника.

Р.бр.9. Накнаде по уговору о привременим и повременим пословима - реализоване су у мањој вредности од планираних за 49%. Због природе послова у оквиру делатности, Предузеће је имало тешкоће у ангажовању радника одговарајуће старосне доби преко Омладинске задруге који би радили те послове.

Р.бр.10. Број прималаца накнаде по уговору о привременим и повременим пословима – у извештајном периоду било је ангажовано 5 лица.

Р.бр.15. Накнаде члановима надзорног одбора реализоване су у оквиру планске категорије.

Р.бр.19. Превоз запослених на посао и са посла реализован је у мањој вредности од планиране за 14%, због одсуства запослених по основу привремене спречености за рад.

Р.бр.20. и 21. Дневнице на службеном путу реализоване су у мањем износу од планираног за 57%, а накнаде трошкова на службеном путу реализоване су у мањем износу за 94%.

Р.бр.22. Отпремнине за одлазак у пензију реализоване су у оквиру планске категорије.

Р.бр.24. Јубиларне награде реализоване су у мањем износу од планираног за 31%, због терминског померања исплате јубиларне награде за једног запосленог у наредни извештајни период.

Р.бр.27. Помоћ радницима и породицама радника - реализација је мања за 6% од планиране јер су се радници обраћали за помоћ у мањем броју.

Р.бр.30. Трошкови стручног усавршавања запослених - реализација је већа за 47% у односу на планску категорију, због великог броја измена закона и прописа у свим аспектима пословања и веће потребе за учешћем запослених на стручним едукацијама.

**Динамика запослених**

Број запослених на неодређено време на дан 31.12.2024. године је 283. Од тога у протеклом периоду, до 31.03.2025. године број запослених на неодређено време се смањивао по основу отказа уговора о раду – 3 и пензија - 2.

Број запослених на одређено време на дан 31.12.2024. године је 20. Од тога се број запослених у протеклом периоду смањивао по основу отказа уговора о раду – 2 и превођења на неодређено време - 2, а повећавао по основу замене - 7.

У периоду од 31.12.2024. године до 31.03.2025. године, 2 запослена лица су преведена у стални радни однос, односно преведени су са одређеног на неодређено време, па је тако број запослених на неодређено време на дан 31.03.2025. године 280, а број запослених на одређено време je 23, што је укупно 303 запослена лица.

Број ангажованих лица по основу уговора преко омладинске задруге на дан 31.03.2025. године је 4.

**Распон планираних и исплаћених зарада**

Распони планираних и исплаћених зарада су у оквирима планских категорија.

**Субвенције и остали приходи из буџета**

У складу са Посебним програмом пословања о коришћењу средстава из буџета Града Суботице за ЈКП „Чистоћа и зеленило“ Суботица планирана су средства за набавку возила и радних машина.

Дана 10.1.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 4.544.527,38 динара (Рачун Управе за трезор, Извод број 3 од дана 10.1.2025. године) што чини пренос средстава за нереализовану обавезу буџета Града Суботице у 2024. години за децембар месец (уплата Града Суботице односи се на децембарску рату кредита).

Дана 10.2.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.243.269,83 динара (Рачун Управе за трезор, Извод број 18 од дана 10.2.2025. године). Ова уплата Града Суботице односи се на јануарску рату кредита.

Дана 11.3.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.038.723,13 динара (Рачун Управе за трезор, Извод број 32 од дана 11.3.2025. године). Ова уплата Града Суботице односи се на фебруарску рату кредита.

**Средства посебне намене**

Р.бр. 2 Донације – реализована је мање за 71,52% у односу на планирану категорију.

Р.бр. 5 Репрезентација - реализована је мање за 75,35% у односу на планирану категорију.

Р.бр. 6 Реклама и пропаганда – у извештајном периоду није било реализације у оквиру планске категорије.

**Кредитна задуженост**

Кретање кредитне задужености на дан 31.03.2025. године износи 2.578.958,07 еура, односно 302.328.933,26 динара.

Предузеће се током 2019. године определило за финансирање набавке опреме путем финансијског лизинга.

Закључен је Уговор о финансијском лизингу број 13314/19 за набавку специјалног комуналног возила аутоподизача на износ од 76.250,40 еура са роком отплате од 60 месеци. Последња рата исплаћена је 20.01.2025. године и Предузеће на дан 31.03.2025. године нема преосталих дуговања по наведеном Уговору о финансијском лизингу.

Закључен је Уговор о кредитној линији број 12478897 дана 21.12.2023. године за набавку возила и радних машина на износ 2.720.000,00 еура са одговарајућом каматом, што укупно износи 3.393.315,13 еура. Рок отплате је 84 месеца. Преостали део дуговања по Уговору о кредитној линији на дан 31.03.2025. године износи 2.578.958,07 еура.

Новчане обавезе које произилазе из Уговора о кредитној линији изражене су у еурима, испуњавају се плаћањем у динарима по уговореном курсу односно по средњем курсу НБС на дан плаћања ануитета, уз променљиву каматну стопу: 6,90%.

Предузеће није користило позајмљене изворе средстава у виду кредита за одржавање текуће ликвидности. У складу са наведеним тежи се ка очувању финансијске стабилности предузећа те би се позајмљени извори средстава искључиво користили за инвестициона улагања.

**Извештај о инвестицијама**

Рачунарска опрема и софтвер

За извештајни период планиране су инвестиције у вредности 990.000,00 динара и то надоградња ИИС – Е-архива, која није реализована услед терминског померања јавне набавке за исту.

Остала опрема

Реализована је набавка прикључка за лопатање банкина у износу 1.955.000,00 динара, алу и ПВЦ столарије у износу 866.000,00 динара, мобилног перача под притиском у износу 498.000,00 динара и набавка и уградња система за препознавање објеката и догађаја на путу у износу 728.200,00 динара. С обзиром да је дошло до терминског померања набавки, није реализована планирана набавка следеће опреме: канцеларијски намештај, тракторска цистерна за заливање, камере са уградњом, дијагностика и каналска опрема, гаражна врата и капије, апарат за точење горива.

Радови на пословним објектима

За извештајни период планиране су инвестиције у вредности 2.300.000,00 динара које се односе на реконструкцију тоалета и вешераја А.Б. Шимића. Инвестиција није реализована услед терминског померања јавне набавке за исту.

**Потраживања, обавезе и спорови**

Потраживања до 3 месеца представљају потраживања према правним и физичким лицима која су фактурисана за период децембар 2024. и јануар и фебруар 2025. године и износе 28.028.920 динара.

Потраживања од 3 месеца до 12 месеци представљају потраживања према правним и физичким лицима која су фактурисана за период јануар - новембар 2024. године и износе 32.123.984 динара.

Потраживања дуже од 12 месеци представљају потраживања према правним и физичким лицима из ранијег периода и износе 49.511.451 динар.

Неизмирене обавезе до 3 месеца представљају обавезе према добављачима са стањем на дан 31.03.2025. године и износе 16.565.075 динара.

Неизмирене обавезе од 3 до 12 месеци износе 34.084.942 динара.

Укупна вредност судских спорова који представљају потенцијалне финансијске одливе који у значајном делу имају утицај на пословање предузећа, као и саму ликвидност износи 18.247.414 динара.

**Најважнија запажања о пословању у посматраном периоду**

У извештајном периоду, 01.01. - 31.03.2025. године није било поремећаја у пословању, предузеће је било ликвидно.

Датум: 30.04.2025.

Директор

Слободан Милошев